Sala ya moyo
3. Mtazamo huo wa imani unazaa tendo la tumaini. Tunatamani heri, uzima wa milele, amani walivyoahidiwa wafuasi wa Yesu. Lakini kwa nguvu zetu tu hatuwezi kulifikia lengo hilo lipitalo maumbile. Hapo tunakimbilia wema wa Mungu unaosaidia daima. Kisha kusema, Nasadiki, mtu anakuja kusema, Natamani, natumaini. Baada ya kuona chemchemi hiyo, tunatamani kuifikia tunywe kwa wingi.